แจ้งความคืบหน้าเรื่องขยะที่ลอยมาตามลำคลองในบริเวณชุมชนชายคลองเจริญสุข // ณ เวลานี้ทางเราชุมชนท้ายสุดชายคลองฯ จากที่ร่วมปรึกษากับทางประธานชุมชนและตีวแทนชาวบ้านเห็นตรงว่าอยากให้ลองเอาไม้มากั้นตรงใต้สะพานเจริญสุข เพื่อจะดูว่ามีขยะมาอีกเรื่อยๆ หรือไม่ จากที่ทดลองแล้วพบว่ามีเหมือนเคย แต่ทางเราก็ไม่อยากโทษว่าเป็นทางไหนที่ทิ้งมา อาจคนทั่วไปหรืออาจคนตามบ้านริมคลองต้นทางไล่ตามคลองมา เราไม่อยากเจาะจงว่าเป็นใครเพราะไม่มีหลักฐาน ด้วยเพราะลำคลองนี้เป็นเส้นทางยาว แต่ชุมชนเราเป็นชุมชนท้ายคลองสุดท้าย ผลกระทบรับเต็มๆ มักเจอแต่ขยะลอยมาประจำไม่ใช่น้อยๆ ขยะเล็กใหญ่ที่นอนบ้าง หมอนบ้างโฟมบ้าง เศษขยะใหญ่ๆก็มี ชอบไหลมาติดค้าง แถมทำน้ำเน่าปลาลอยตาย น้ำส่งกลิ่นเหม็นก็มี ที่ผ่านมาชาวบ้านก็ช่วยเก็บ แต่เก็บไปก็บ่นไป ช่วยทำช่วยเก็บก็บ่อย แต่ถ้ามาแบบนี้บ่อยๆ ก็ไม่ไหว มันเป็นสิ่งที่เราไม่ได้สร้าง ไม่ได้ก่อ แต่ดันมาเป็นผู้รับผลกระทบเต็มๆ สถานะการณ์ดังกล่าวมันไม่ใช่เรื่องที่ต้องเกิดขึ้นเลย ก็เข้าใจว่ามันไม่ได้มีพื้นที่นี้พื้นที่เดียวมันมีทุกที่ในกทม. แต่ถ้าทุกคนมีวินัยในตนเอง มันก็จะไม่เกิดเหตุการณ์แบบนี้ให้เห็น
ในครั้งนี้เป็นการเสนอแนะและผลกระทบ ส่วนเรื่องไม้ที่กั้นถ้าทางเราทำผิดก็ขออภัยไว้ ณ ที่นี้ แต่ก็มีหลายท่านว่าทำแบบนี้แล้วใครจะเก็บ แต่ก็ขอย้อนว่าถ้าไม่ทำแล้วจะปล่อยให้เป็นแบบเดิมหรอ แล้วสรุปมันคือหน้าที่เราหรือหน้าที่ใคร ทางเราขี้เกียจแจ้งบ่อยครั้ง แต่ถ้าเราไม่ใช่เป็นชุมชนท้ายคลอง เราก็ไม่เดือดร้อนหรอก อยากฝากหน่วยงานดูแลด้วยแล้วกันครับ หวังว่าหนึ่งเสียงหนึ่งตัวแทนจะเป็นกระบอกเสียงช่วยให้บ้านเมืองน่าอยู่ดีขึ้นนะครับ เรื่องไม้กั้นถ้าไม่เอาออกก็ดี เวลามีขยะมาติดก็ไม่ลอยกระจายไปติดค้างแบบเช่นที่ผ่านมา แต่ก็ขอความอนุเคราะห์หน่วยงานที่รับผิดชอบแวะเวียนมาดำเนินการจัดการต่อจะเป็นพระคุณยิ่ง
ขอขอบพระคุณที่รับฟังปัญหามาโดยตลอด และหวังว่าคงจะมีหน่วยงานดูแลต่อไปครับ